
Morbus  horrendus  vesani  furoris  'convulsionumque  accessibus , 
gulae  atque  pedoris  constrictione  spasmodica,  deglutiendi  diffi- 
cultate summa,  liquidorum  ingenti  horrore  , rerum  splendidarum  , 
quin  etiam  aeris  leviter  commoti  strepituumque  singulari  formidine, 
utique  phaenomenis  ipsi  peculiaribus  nec  non  praecipuis  insignis 
Rabies  nuncupari  solet.  Quod  vero  inter  terribilia  hujusce  mali 
symptomata  aquae  horror  prae  ceteris  maxime  eminet  ejusque 
tanquam  genuinum  stigma  habetur , pro  designanda  affectione 
isthac  vox  : Hydrophobia  saepenumero  pro  ro  Rabies  usurpatur.  Multa 
praeterea  leguntur  in  Authoribus  praecipue  veteribus  ejusdem  morbi 
vocabula,  quae  omnia  , ut  praepostera  aeque  ac  inutilia  sympto- 
matis scilicet  alicujus  aut  phaenomeni  paulo  eininenlioris  indices 
ex  usu  communi  jure  exciderunt;  siquidem  certum  est,  natura 
rei  fere  penitus  latente,  ab  externis,  ut  tunc  solet,  ejus  signis  de- 
ducta nomina  eodem  vestigio  haerenti  studio  nihil  omnino  prodesse, 

immo  etiam  ipsorum  diversitate  rectum  plerumque  detorqueri 
ingenii  laborem  ambagibusque  demorari. 

Priusquam  tamen  rem  aggrediar,  notandum  esse  credo,  quod 
Rabiem  inter  et  Hydrophobiam,  ratione  originis  atque  naturae,  recen- 
tiorisevi  Nosologi  nonnullam  intercedere  differentiam  cotendant. 
Rabiem  enim  , ajunt , proprie  dici  eam  affectionem , quae  ab  insitione 
virus  lyssigeni  orti  , aut  sponte  sua  sub  quibusdam  causarum  condi- 
tionibus hactenus  ingnotis  nata  phaenomenorum  supra  memora- 
torum agmine  insignis  sit ; Hydrophobiam  ( horror  aquae  ) autem 
symptoma  esse  adveniitium  , in  plerisque  morbis  acutis  obvium, 
quod  saepenumero  neque  rabiosam  eorum  declaret  indolem  neque 
adeo  majus  periculum  necessario  portendat.  Et  cum  super  dis- 
cernenda quorumvis  hujusce  mali  casuum  natura  dissonae  ple- 
rumque adhuc  authorum  opiniones  necquiquam  componi  patiuntur  „ 
quippe  cum  res  eadem  centum  probata  exemplis , totidem  refelli 
potest;  singulas  autem  Rabiei  species  utrumque  nomen  singulo, 
ut  solet,  distinctum  epitheto  intellectu  reddit  perfaciles  , profiteor 
me  de  morbo  , qui  ab  insitione  virus  robifici  vulgo  oriatur,  pro  meo 
instituto  disserentem,  hac  illave  voce  promiscue  uti  nihil  pensi  habi- 
turum. Ceterum,  si  consideremus  , multarum  observationum  experi 
mentorumque  seriem  attento  animo  perpendentes,  in  pluribus  affec- 
tibus, praecipue  nervosis  eatndem  mali  naturam,  pro  causarum, 
individuae  conditionis  , idiosyncrasiae  aliarumque  rerum  varias 
posse  praeferre  facies  variamque  induere  formam  ; quum  morbi 
contagiosi,  sive  epidemice  sevire  soliti,  sive  qui  sporadice  grassan- 
tur , 'non  solum  per  luis  contagium,  sed  et  sponte  aliquando  nasci 
aut  alias  comitari  affectiones  deprehendantur,  neque  ideo  generis 
sui  amittant  indolem  ; cum  denique  de  morborum  natura  , non 
ex  eorum  causis , quas  plerumque  mens  humana  nullatenus  assequi 
potest  , sed  e signis  eisdem  propriis  , symptomatibus  atque  orga- 
nica lesione  opinetur;  nihil  est,  quin  et  omnes  Rabiei  casus.,  quemvis 
habeant  originem  et  speciem,  dammodo  propriis  declarentur  signis, 
ad  ejusdem  naturae  referantur  principium. 


cu. 

Et  quidem  Hydrophobia  (i) , phaenomenon  rabicum  , (quod 
potus  ciborumque  aversione  in  quibusdam  morbis  gravibus  obvia 
neque  quidquam  in  se  rabidi  denotante  confundi  non  debeO;  in 
pluribus  affectibus  cum  sporadicis  tum  epidemicis  occurrit,  nihilque 
aliud,  meo  sane  judicio,  indicare  videtur , nisi  quod  systema  ner- 
veum , aut  saltem  certa  ejus  portio  eodem  prorsus  modo  primitivi 
morbi  vehementia  afficiatur,  ut  a virulyssico,  sano  bomini  commu- 
nicato solet;  et  licet  tum  symptomata  rabiosa  paulo  lenius  seviant, 
nihilominus  tamen  Rabiem  principi  morbo  implicitam  commons- 
trant et  contagiosam;  quippe  aut  vires  aegrotantis  primi  mali  inten- 
sitate  jam  exhaustae  omnia  phenomena  rabiosa  ad  liquidum  prodere 
impares  sunt , aut  ilia  primogeni  affectus  symptomatibus  domantur. 
Hoc  igitur  in  casu  , quoniam  liquidorum  horror  bibendique  impo- 
tentia maxime  est  perspicua  , Rabiei  speciem  Hydrophobiam  dici 
praestat.  Haec  apparere  visa  est  in  morbis  inflammatoriis , in  iis , 
qui  ex  vehementi  functionis  cutaneae  pulmonumque  perturbatione 
plerumque  oriuntur;  in  rheumatismis  violentis  ( Marcet , Donat , 
Kcrhler  ) ; in  febribus  nervosis  asthenicis,  malignis  ( Selig  3 Salmulk , 
etc')\  in  febribus  exanthematicis  ( Gesner  , Hoffmann , Hufeland , 
Brogiani  ) ; in  cerebri  lesionibus  , apoplexia,  ( Trecour  3 Goetz  3 
Junclcer  ) ; in  epilepsia,  hysteria  etc.  etc.  Nonnunquam  cum  morbis 
epidemicis  incedit;  talem  observavit Rougemont  Londini  anno  1758 — 
5q  ; Sarcome  in  sua  historia  morborum  Neapoli  grassatarum  pro 
certo  affirmat  vidisse  se,  plus  vice  simplici,  hydrophobiam  febri 
epidemicae,  quam  describit,  adjungi.  In  collectaneis  Vratislavien- 
sibus  legimus  hydrophobiam  aestate  ardentissima  sub  specie  febris 
epidemicae  grassatam  et  constanter  exitialem.  Multas  ejusmodi  obser- 
vationes videre  est  in  scriptis  Uoctoris  Selig.  In  febribus  intermit- 
tentibus etiam  symptomata  hydrophobica  nonnunquam  ingruere 
sunt  visa;  illustris  Alibert  (1)  ejus  duo  exempla  refert , alterum  a 
Damas  in  Nosocomio  Lugdunensi  , alterum  a Bullon  notata. 

(1)  Quamvis  hydrophobia  aquae  tantummodo  torrorem  sonet,  tameu  et  deglutiendi  diffi- 
cultas eadem  est  comprehendenda  ; haec  enim  illam  excitare  videtur  , immo  etiam  ahsente 
liquidi  horrore  StGxoi<7v.K07t  urget. 

(2)  Traile'  des  fievres  intermittentes  pernicieuses. 

Rabies  idiopathica  a morsu  hominis  aut  animalis  cujusdam 
sani,  sed  ira  excandescentis  aut  aliqua  affectione  animi  afflict1 
oriri  potest,  ut  Pouteau,  Morgani,  Mauget,  Frank  animadver- 
terunt. Subitus  pavor  eum  quoque  efficere  valet;  pluribus  obser- 
vationibus Autorum  et  maxime  Laudati  Sl-Martin  haec  opinio 
innititur.  Secundum  Andry  affectio  haec  sponte  evolvitur,  aestu  fer- 
vido itinerisque  non  intermisso  labore  occasionem  praebente.  Hinc 
inferendum  est,  quod  inter  venenum  lyssicum  et  animi  affectionem 
praecipue  vehementiorem  , nulla  prorsus  intercedat  differentia;  nam 
virus  animantium , quod  ab  eorum  ira  vel  insania  vel  denique 
morbo  generatur,  eadem  ipsa  prodere  potest  phaenomena,  quae  in 
Rabie  communicata  cernuntur,  neque  sine  noxa  transmittitur. 

His  praemissis  ad  Rabiem  simplicem  , ab  omni  scilicet  alia  affec- 
tione liberam,  eam  denique,  quae  ab  animali  rabido  communicari 
solet,  redire  hortatur  instituti  operis  ratio.  Attamen  operae  praelium 
est  de  causis,  quae  potissimum  in  animalibus,  praecipue  ad  genus 
felis  et  canis  pertinentibus  , Rabiem  ingenerare  valent  , paucis 
eloqui.  Itaque  transpirationis  cutaneae  defectus , nimius  aestus  aut 
immodicum  frigus,  alimentorum  e regno  animali  provenientium 
ac  corruptorum  putraminumque  esus,  inedia,  aquae  penuria  malum 
hoc  excitare  posse  putantur.  Illustris  Boerhaavius  a vermibus  in 
ductu  choledocho,  renibns,  intestinis,  naribus  et  cerebro  haeren- 
tibus Rabiem  nasci  annotavit.  Praeterea , venus  negata  , affectus 
animi  vehementes, pavor  derepente  incussus,  immodica  ira,  in  ani- 
malibus praesertim,  quae  et  calidioris  naturae  sunt  et  ad  iracundiam 
prona.  Utut  omnes  ejusmodi  causae  Rubiei  originem* dare  existi- 
mantur, tamen  eorum  efficientiam  ambiguam  esse  quotidiana  fere 
docet  experientia,  nisi  concursum  quemdam  earum  certamque  syste- 
matis nervei  aut  totius  oeconomiae  animalis  ad  concipiendum  malum 
aptitudinem  admittamus;  quam  rem  ego,  quia  et  nimis  obscura  est 
et  parum  ad  mei  instituti  rationem  refert,  in  medio  relinquo. 

De  Rabiei  Natura.  Principium  subtillimum  et  miasmalum  aut  mor- 
borum contagiosorum  malefici  genii  ad  modum  penetrantissimae 
indolis,  in  regno  animali  et  maxime  in  generibus  supra  memoratis,  sub 

quibusdam  corporis  simulae  causarum  conditionibus  sese  evolvens, 
contagiosum,  quod  virus  rabifici  nomine  designari  placuit , om- 
nino nobis  celatur,  et  nonnisi  effectibus  suis,  iisdem  semper,  suam 
probat  existentiam.  Atque  mirum  est  , aliquando  ejusmodi  virus 
negari , Rabiemque  affectionem  putari  mere  nervosam  ; proinde 
quasi  constantiam  phaenomenorum  Rabiei  propriorum  nevrosi 
alicui  sui  generis,  ob  eamque  rem  prorsus  ignotae  attribuere  satius 
esset,  quam  causae  immediatae  eamdem  ipsam  nervosin  producenti. 
Quod  si  a terrore,  propter  vulnus  ab  animali  hydrophobo  illatum, 
causam  mali  repetamus,  ut  quidam  medici  volunt,  aut  ab  irrita- 
tione locali  nervorum  partis  lesae  , secundum  alios  , ipsa  re  coar- 
guimur erroris  , mulla  exempla  ab  observatoribus  fide  dignissimis 
relata  , immo  fere  nemini  ignota  cernentes  , quod  homines  a cane 
rabie  correpto  mordicus  appetiti, omnis  periculi  securi,  summa  Iran 
quillitate  animi  ad  primam  usque  mali  invadentis  periodum  fuissent, 
etiam  casus  sui  obliti  de  diversa  affectionis  suae  causa  conquere- 
rentur. Infantibus,  utpote  intellectu  eorum  nondum  evoluto  , omni 
periculi  sensu  carentibus  morsum  rabidum  aut  contactum  humoris 
in  animali  hydrophobo  secreti  cum  illorum  partibus  virus  rabiem 
producturum  insevisse  expeidentia  docet.  Si  a nervorum  partis 
lesae  irritatione  simplici  hydrophobiam  oriri  posse  consideremus , 
tunc  dentibus  animalis  vix  summam  cutem  stringentibus  , aut 
saliva  venenata  qualitate  imbuta  solam  partis  superficiem  tangente, 
vulneris  atque  adeo  irritationis  absentia  malo  originem  dare  par  non 
esset;  atqui  rabiem,  in  tali  re,  non  solum  incidere,  sed  etiam  magis 
exitiosum  esse  constat.  Accedit,  quod  vulnus  nudae  parti  factum 
inter  et  quod  per  vestes  aut  densos  pilos  eam  contegentes  infli- 
gitur nihil  interesse  deberet , attamen  illud  longe  perniciosius  esse 
solet.  Postremo  vulnera  , sive  grandia  et  alta  , sive  levia  a cane 
sano  illata,  a rabie  non  excipi  nemo  ignorat.  Patet  ergo  hinc  cla- 
rissime , quod  neque  vulneris  natura , neque  irritatio  nervorum 
per  se  ipsa  rabiem  producere  valeat , et  quod  virus  quoddam 
existere  debeat , cui  morbi  hujusce  generandi  indoles  inest. 
Quomodo  agit  virus  sano  corpori  insinuatum?  Sunt  qui  putent 

quoniam  inspecta  rabientium  cadavera  multa  persaepe  inflam- 
mationis vestigia  ostenderunt,  veneni  rabifici  qualitatem  esse  summe 
irritantem,  hoc  primum  systema  nervorum  infici , quod  proxime 
ad  convulsiones  sit  referendum;  deinde  hinc  vilium  nasci  humo- 
ribus vice  sua  solidis  labem  inferentibus,  quod  inflammationis 
gangraenosae  quasi  proximum  sit  : Boerhaave,  Sauvages,  Hoffmann  , 
Cooper  , Wanswieten  etc.,  hanc  profitebantur  opinionem  , et 
Rabiem , ut  morbum  summe  inflammatorium  tractari  oportere 
putabant.  Doctori  Mead  fluidum  nerveum  imprimis  a quovis  veneno 
animali  infici  videtur , idque  tanta  celeritate  quibusdam  in  casibus 
fieri  solere , ut  intra  aliquot  minuta  mors  adveniat.  Ut  vero  enig- 
maticam  virus  lyssici  in  corpore  moram  explicet,  pulpam  cerebri, 
ait , ab  eo  aliquatenus  alterari  debere  antequam  malum  certis  signis 
elucescat.  Nugent  in  opere  quod  anno  1753  publici  juris  fecit,  pri- 
mos, ait,  veneni  cujuslibet  effectus  continuo  per  systematis  nervei 
affectiones  manifestari,  quod  omnia  phoenomena,  quae  insitionem 
virus  excipiant,  spasmodica  sunt;  idque  ratiocinatione,  quod  punetio 
aut  dileceratio  tendinis,  variolarum  inoculatio,  viperarum  morsus 
etc.  similibus  viam  patefaciant  eventibus,  probari  posse  autumat. 
Quoecumque  autem  est  symptomatum  a variis  natorum  venenis 
diversitas,  et  sanguinis  et  ullornm  oeconomiae  animalis  humorum 
(saliva  tamen  excepta)  infectionem  negat;  in  solidis  eam  tantum 
virulentiae  propagatoribus  ejusque  praecipua  sede,  haerere  putat. 
Itaque  hanc  opinionem  expendit  : virus  plagae  insinuatam  non 
absorbetur,  sed  fibris  , quas  penetravit , inhaeret  easque  exitat  , 
spasmos  locales , occultos  movet,  dehinc  sensim  et  sine  sensu 
vicinos  invadit  tissus  , latius  longiusque  diffunditur , motus  spaticos 
concitans ; quapropter  tissus  sic  continuo  motu  irritati  intumescere, 
functiones  organicae  perturbari,  intercludi,  et  malum  eodem  sem- 
per  tenore  magis  magisque  desaevire,  sursum  prorepere,  donec  ad 
organon  aliquod  ad  vitam  individualem  maxime  nessarium  pro- 
gressum, totam  oeconomiam  concutiat  suiquc  terribilia  prodat  in- 
dicia. Mederer  medicus  celeber  Rabiem  in  mutatione  muci,  sive 
ejus  a veneno  elaborato  infectione  consistere  opinatur.  Enaux  et 

tjhaussi;T  sic  Rabies  defiritur.  La  Ragc  est  une  espece  de  fievre  ner- 
vcuse,  qui  aliaque  le  principe  vital  et  produit  dant  toutes  /es  humeurs  et 
pu-licul  ere  nent  dans  la  saline  une  depravati  >n  telle  , que  la  morsure  d’ un 
animal  affecte  de  cette  mala  iie  la  communique  d un  aulre.  Le  Roux , 
Bouuillej  PoataUj  V illermet  et  Trollier,  ad  eamdem  fere  accedunt 
sententiam. 

Quod  ad  praecipuam  sedem  mali  attinet,  alii  in  cerebro  , ut  An- 
dry , MarshalT,  alii  in  medulla  spinali,  ut  Hufeland  , Reid  eam  esse 
existimant.  Pulmones, aspera  arteria,  glandulae  salivariae  elc.,  ab  non- 
nullis authoribus  pro  sede  praecipua  Rabiei  habentur.  Benj.  Rueh  et 
Aromatarius  Hydrophobiam  peculiarem  anginae  speciem  esse  con- 
tendebant, eorumque  sententiae  etiam  Zvingeri  observatio  videtur 
favere  , qui  interstitia  membranosa  cartilagineorum  asperae  arteriae 
circulorum  vidit  intenssissime  rubenlia,  fauces  valde  inflammatas; 
sed  complurimis  observationibus  et  dissectione  cadaverum  accura- 
tiori eorum  infirmatur  opinio.  Itaque  Meadius  in  puero  quodam 
hydrophobo  dissectionem  habuit;  gula,  cerebro,  thorace  et  ven- 
triculo examinatis  nihil  usquam  praeter  solitum  invenit.  Multa  exinde 
aperta  cadavera  raro  inflammationis  asperae  arteriae  aut  faucium 
vestigia  ostendisse  constat.  Coeterum,  quis  unquam  ab  Anginosi  sa- 
liva in  cutem  assidentium  decidua  anginam  vidit  communicatam  , 
nedum  ejus  fomitem,  si  forte  communicatus  esset,  diu  certa  in 
parte  latentem  atque  cx  hac  demum  se  exserentem?  Neque  minus 
a ratione  videtur  aversum  quod  quidam  authores  rabiem,  vide  licet 
propter  salivae  venenatam  qualitatem,  inter  glandularum  salivaria- 
rum affectiones  reponendam  censuerint;siquidem  dissectio  cadaverum 
hydrophoborum  diligens  organorum  istorum  qualitates  physicas, 
ut  quae  solae  accuratius  aestimari  patiuntur,  easdem,  quae  in  statu 
normali  esse  soleant,  ostendit , nec  quidquam  in  iis  noxae  unquam 
repertum  est  ( Trollier  et  Villerme  ).  Praeterea  humorem  spumeum 
quem  aeger  in  ore  maxime  incommodam  respuere  conatur,  non  sa- 
livam esse,  sed  mucum  fluidum,  per  membranam  mucosam  viarum 
aeriarum  abunde  secretum,  aeri  in  respirationis  conatu  commixtum 
et  spumantem,  quidam  authores  et  in  his,  Faure  docuerunt.  Nec 

mirum,  pulmones  constantissime  sanguinis  plenos,  aut  omnino  in 
vesiculas  effusi  inveniri;  cum  omni  systemate  nerveo  vehementissime 
irritato  , nervorum  pars  ad  pulmonis  functionem  naturalem  desti- 
nata, eodem  malo  laborans,  solitam  sibi  perciat  energiam,  ob  eamque 
rem  organi  hujus  actionem  imminuat,  debilitet,  quod  stagnando 
sanguini  idoneum  est ; eo  accedit , quod  humoribus  depravatis  , 
parenchyma  pulmonum  seque  ac  membrana  mucosa  bronchiorum 
irritentur  inllammanturque  ; hinc  anxietas  summa,  opressio  proecor- 
diorum  , dolor  urens  , dyspnaea  etc 

Igitur  piineipum  authorum  opinionibus  eollatis,  noxarumque, 
quas  accurata  cadaverum  bydrophoborum  dissectio  maxime  obvias 
esse  ostendit,  considerata  natura,  liabiem  in  affectione  systematis 
nervei  consistere  non  dubito;  utpote , cum  phoenomena  morbida> 
quibus  horret,  non  ab  alia  origine  emaneant,  at  quod  nervi 
non  a contactu  , ut  ajunt  , sanguinis  infecti,  sed  directe  a viru 
cum  liuido  nerveo  ad  cerebrum  prorepente  , aut  imaginationis 
effectu,  aut  alia  quavis  causa,  vehementer  corripiatur,  concedere 
nequeo.  Constat  enim,  praeter  quod  exempla  exibeantnr  et  inter 
alia  : canem , qui  sanguinem  e vena  hydrophobi  cujusdam  missum 
Iambisset,  paulo  post  rabie  correptum  periisse;  morbum  bunenon  sta- 
tim  ut  plaga  inferatur,  se  evolvere;  quod  fieri  deberet,  viru  fluidum 
nerveum  illico  contaminante ; quippe  causarum  in  islhoc  delicatis- 
simum tenerrimumque  corporis  systema  actio  immediata  multo  ce- 
lerius , quam  in  reliquis,  malum  pariunt;  in  rabie  vero  tringinta  aut 
quadraginta  dies  plerumque  elabuntur,  antequam  affectionis  prorum- 
pant symptomata.  Et  quidem  virus,  meo  sane  judicio,  per  vulnus  aut 
membranam  mucosam  (hac  enim  via  facilius  excipitur,  cutis  autem, 
propter  epidermidis  hebetudinem  ab  eo  penetrari  non  videtur) 
cum  lissibus  quibusvis  commissum  non  absorbetur  , sed  in  organo  , 
ob  suam  scilicet  cruditatem  indolemque  ad  perturbandam  ejus 
functionem  nondum  idoneam  , haeret  innocuum  neque  diffunditur. 
Quare,  si  vulneris  excidendi  aut  probe  inurendi  salutare  adest  con- 
silium , viru  sublato , funestum  praevertitur  malum.  At  cum  haec 
citra  non  adbibetur  ailt  inconsiderate  differtur,  ingens  periculum 

imminet.  Et  enim  vulnus,  quod  a communi  morsu  nullatenus  dis- 
tat, actutum  sanescit;  nisi  parte  graviter  dilaniata,  sanatio  difficilis 
sit  ; cicatrix  obducitur  nihilque  doloris  neque  incommodi  superesse 
videtur.  At  virus  sub  cicatrice  inclusum  cuin  humorum  localium 
elementis  commixtum  paulatim fervere , elaborari, sensim  sensimque 
maturescere  adeo,  ut  intra  aliquot  dies  venenum  evadat  pernicio- 
sum. Vasa  absorbentia  vicinique  tissus  hoc  fermento  perciti  eri- 
guntur, eorumque  actio  organica  plus  aequo  intensa  insolitos  ciet 
motus , et  virus  novum  pestifera  imbutum  qualitate  cum  humo- 
rum agmine  trahit  et  in  sanguinem  devehit.  Mox  natura  pro  vitae 
salute  ordinisque  naturalis  conservatione  maxime  sollicita  atque 
omnium,  quae  ejus  tenorem  infringere  minitentur,  impatiens,  lethi- 
ferum  hunc  hostem  expellere  molitur.  Itaque  vesicularum  ad  fre- 
nulum linguae,  sive  potius,  ad  orificia  ductuum  salivariorum  glandulae 
submaxillaris  fere  constans  eruptio  , et  pustulae  in  cicatrice  ipsa 
apparentes,  salutaris  ejusdem  naturae  conaminis  in  eliminandis 
corporibus  extraneis,  sive  casu  intra  organorum  compagem  delapsis, 
sive  in  aeconomia  ipsa,  sub  certis  conditionibus  morbosis,  evolutis, 
solidis  aut  liquidis,  effectus  est.  Pustulae  ejusmodi  quarto  aut  nono 
ut  plurimum,  die  postquam  plaga  esset  inflicta,  nonnunquam 
etiam  vigesimo  aut  tardius,  pro  veneni  videlicet  quantitate  atque 
aegri  idiosyncrasia,  apparent  humoris  pellucidi  plenae,  quod  ipsum 
virus  liquidum  est,  elaboratum  , principio  lyssico  et  parte  humoris 
naturalis  compositum,  tanquam  fermentum  aliquod,  cujus  des- 
truendi nisi  festina  adhibeatur  opera  , sanguini  venosae  et  lymphae 
primo  , deinde  mediantibus  his,  toti  oeconomiae  animali  labem 
inferre  valet.  Quod  si  accidit  , sanguis  venenata  indole,  irritanti 
videlicet,  praeditus  atque  in  natura  sua  vitiatus  omnesque  penetrans 
tissus , organa  tam  vitae  animalis  quam  vegetalivae  et  imprimis  totum 
systema  nervorum  in  concitatissimum  abripit  motum;  hinc  saevae 
convulsiones  actionis  jue  organicae  perturbatio  perniciosa;  hinc 
functionum  vitalium  labor  sensuumque  tumultus  immanis.  Spas- 
morum vehementiam  prolongatam  interdum  excipit  inflammatio, 
quae  hic  atque  iiiic  nonnumquam  deprehenditur.  Actio  assimilatrix 

sive  nutritio  proprie  dicta  et  absorptio  cura  ob  sanguinis  deprava- 
tionem, tum  ob  nervorum  eidem  praesidentium,  resolutionem, 
quippe  eodem  malo  ac  magnus  sympaticus , cerebrum  nervique 
ab  his  orti  urgentur,  sensim  sensimque  labat,  cessat,  sistit;  secre- 
tione universali  adhuc  partes  suas  fungente,  donec  et  hac  demum 
prostrata,  vires  frangantur  vitales  et  mors  amoliatur  miserum. 

Symptomata.  Signa  rabiosa  in  cane  hydrophobo  sunt  : canis  Rabie 
imminente  per  aliquot  dies  fit  morosus,  tristis,  cibos  fastidi  t , omne 
lumen  odit,  solitudinem  et  tenebras  quaerit,  dominum  quidem 
vocantem  adhuc  accedit  eique  blanditur,  sed  ignotis  obmurmurat , 
non  latrat.  Mox  difficultas  deglutiendi  apparet,  aquae  aut  alius  cujus- 
vis  liquoris  aspectu  terreri  videtur;  inquietus  aedes  fugit,  recta 
procurrit,  vix  mordens  via  cedentes;  post  diem  unum  alterumve 
domum  herilem  magis  anxius  revisit,  ipsique  domino  obmurmurat. 
Post,  domum  fugit,  titubansque  incedit,  haud  omnes  mordens  occur- 
rentes ; caudam  remulcet;  oculi  ejus  aut  profondius  in  orbilis  latent , 
aut  proeminent,  rubent sciniillantque ; vultus  ejus  torvus  est,  minax, 
furiosus;  pili  hirti,  in  collo  et  dorso  vel  maxime  erecti;  gula  spu- 
mentis  salivae  plena.  Canes  sani  ipsum  fugiunt  ejulantes  , sive 
instinctu,  sive  aliaratione  de  periculo  monili,  aut  morderi  patiuntur 
non  repugnantes.  Caput  et  aures  demissae,  lingua  propendet,  respi- 
ratio anhela,  vox  rauca;  interdum  aquae  aspectu  aut  corporum 
splendidorum  convulsiones  horrendae  excitantur.  Post  5-6  horas 
furoris  animal  viribus  exhaustus  procumbit,  neque  resurgit , nisi 
corporibus,  quae  ejus  excitent  furorem,  praesentibus.  Denique  mo- 
ritur in  atrocibus  convulsionibus,  aut,  quod  saepius  fieri  solet  , 
longe  ante  hoc  tempus  obtruncatur. 

Symptnm.  in  homine.  Vulnus  recenter  inflictum  ab  alio  quocumque 
nullatenus  differt,  et  saepe  cito  clauditur,  qu'n  valetudo  per  tres 
aut  quatuor  septimanas  turbetur.  At  circiter  nonam  diem  , vel  ocius 
vel  serius,  pro  quantitate  videlicet  veneni  et  dispositione  aegrotantis, 
vesiculae  sub  lingua  evolvuntur,  lynpham  pellucidam,  subrufam 
continentes,  quae  post  aliquot  des  disparent.  Tunc  locus  lcsus 
sive  jam  clausus  sive  adhuc  apertus  calescit,  prurit,  arde  t,  dolo- 

remque  rheumatismo  similem  per  totam  partem  sursum  , puta  : a 
■digito  ad  metacarpum,  inde  ad  carpum,  antibrachium , brachium 
etc.  diffundit  ; quin  tamen  tumeant  glandulae  lymphaticae,  aut 
partes  dolore  affectae.  Paulo  post,  vulnus  sanatum  livet,  nigricat, 
turget  et  saepe  aperitur;  habitum  deteriorem  induit  apertum  ; in- 
flammatione corripitur  , margines  ejus  retorquentur  purulenta, 
et  fetida  sanie  manant.  Nonnunqunm  symptomatibus  Hydrophobiae 
prorumpentibus,  nihil  eorum  in  parte  commorsa  apparere  constat. 
Stadium  hoc  a vulnere  accepto  ad  prima  erumpentis  mali  indicia, 
nempe  20-40  dierum  vulgo,  Incubationis  nomine  ab  authoribus 
designatur. 

Interea  symptomata  irritationis  cerebri,  ventriculi  nuncia  consur- 
gunt, dolor  capilis  gravativus,  temporum  compressio,  somnus  saepe 
lymphaticis  somniis  tumultuosus,  saepius  insomnia  continua.  Apud 
nonnullos  hydrophobos  intellectus  functiones  eriguntur,  memoria 
tenacior  fit  , conceptionum  facilitas  major  , colloquium  conei- 
tacius  , pulsus  paulo  frequentior  quam  in  statu  normali , organa 
sensuum  externorum  vehementer  excitantur;  hinc  rerum  splendi- 
darum, luminis  strepitusque  impatientia  summa.  Alii,  contra,  anxii 
sunt,  taciturni,  iracundi,  animo  fracto  ac  demisso,  corpore  debi- 
litato; oculi  eorum  fulgore  micant,  post  truculenti  fiunt;  vultus 
terroris  imaginem  exhibet.  Interdum  apud  utrosque  ventriculi  ac 
intestinorum  affectionis  phaenomena  varia,  ut : cibi  fastidium  , nau- 
saea  , vomitus,  constipatio  aut  diarrhaea;  pulsus  naturali  vividior; 
sitis  accenditur.  Hoc  est  primum  Rabiei  stadium. 

His  phaenomenis  proegressis , mox  symptomata  hydrophobiae  pe- 
culiaria in  scenam  prodeunt.  Liquidorum  conspec:u,  aeris  com- 
motione aut  luminis  fulgore  subnimio  miseri  subito  inhorrescunt, 
INeque  minus  aegri  siliin,  qua  fere  enecari  videntur,  restinguere 
cupiunt;  at  miserum!  vix  primoribus  labris  humorem  exoptatum 
attigunt,  cum  violento  horrore,  spatico  motu  fatale  rejiciunt  poculum; 
et  si  quando  aliquid  liquidi  haurire  detur  , ob  summam  pharyn- 
gis atque  aesophagi  constrictionem  , idem  respuere  coguntur.  Tunc 
anxietas  exoritur  immanis  ; expuitio  ore  licet  sicco  frequentia- 

sima  ; quod  ne  salivam  quidem  et  mucum  spumosum  deglulire  con- 
cedatur. Subinde  aegri  clamorem  edunt  acutum,  canino  ejulatui 
analogum;  ingentique  quassantur  horrore.  Suspensos  vel  minimum 
murmur  offendit;  si  januam  vel  patentem  occluseris  , vel  clausam 
aperueris  , idem  eos  invadit  liorror  ac  si  tota  domus  penibus  con- 
cussa rueret.  Si  quando  miseri  hydropliobi  aliquam  a tormini- 
bus remissionem  nacti , lahentes  sitim  sedare  possint  bibantque  , 
post  aliquot  horas,  omnia  phoenomena  rabida  rursus  consurgunt 
inulto  saeviora  spasmorumque  violentia  major.  Stadium  secundum. 

Denique  malum  magis  magisque  intenditur,  pulsus  acceleratur, 
vultus  rubet,  oculi  nitent  sub  intermissione.  In  paroxismis  vero, 
pulsus  , exilis  , depressus  , contractus  /it  ; omnes  fere  corporis 
partes  atrociter  convelluntur,  oculorum  obtutus  vagus,  minax, 
defixus  aut  agitatus  ; spuma  circa  os  colligitur  ; vultus  furro- 
rem  simulae  ingentem  terrorem  pingit,  vel  luctuosus  lamentum 
et  desperationem  praetendit.  Dum  tragica  bsec  scena  peragitur, 
delirium  ingruit  cum  maxime  terrificis  rabiei  et  furoris  sympto- 
matibus ; dentium  stridor  horrendus  , saepe  conspuendi  mor- 
dendique  conamen.  Interdum  dolor  ad  spinam  dorsi  existit,  et 
priapismus  modo,  cum  modo  sine  veneris  desiderio.  Sunt,  qui 
accessione  ventura,  ut  recedant  neque  curas  ultra  protendant, 
adstantes  rogant  et  dehortantur  ; atque  post  paroxismum,  pro  inju- 
ria fors  illata  veniam  dolentes  petunt.  Ad  postremum , pulsus 
fit  debilis,  inordinatus,  intermittens,  insensibilis;  respiratio  adeo 
difficilis  ut  aeger  suffocatum  iri  videatur  ; anxietas  ad  summum 
evecta,  vox  fere  extinguitur,  viribusque  prostratis,  sudor  fri- 
gidus ac  viscosus  per  totum  corpus  erumpit,  extremitates  frigent, 
et  miser  aut  diris  excruciatus  torminibus  aut  per  syncopem  diem 
obit  supremum. 

P>  'OgnOsis.  Rabies  raro  diutius  quinque  diebus  perdurat;  saepe 
intra  biduum  absumit  aegrum;  inanio,  viginti  quatuor  horas  malo 
liocce  correptos  periiSse  memorant.  Quod  ad  prognosin  attinet, 
plurium  rerum  et  praecipue:  temperamenti,  aetatis,  sexus,  idio- 
syncrasiae,  loci  plaga  affecti,  ejusqiie magnitudinis,  temporis  a primo 

casu  ad  remediorum  usum  elapsi*  etc.,  ratio  esthabenda.  Itaque  cons- 
titutio debilis,  temperamentum  nervosum  et  lymphaticum  hydro- 
phobiae evolvendae  vel  maxime  favere  experientia  docet.  Metus  , 
omniaque  animi  pathemata  eruptionem  ejus  maturant.  Ouo  magis 
pars  lesa  vasis  absorbentibus  et  ramusculis  nervosis  abundat,  eo 
periculum  est  majus.  Denique  morsns  a cane  rabido  factus  eo 
perniciosior  est,  quo  longior  curae  mora  affertur. 

Aatopsia.  Arteriae  omnes  sanguine  nec  in  aere  libero  concres- 
cente admodum  distentae  ; nonnunquain  vasa  haec  rupta  sunt 
reperta  , sanguisque  ejusdem  sernper  adspeclus,  effusus;  contra, 
venae  omnes  fere  inanes,  aut  aliquantulum  sanguinis  spumosi  con- 
tinentes, ( Andry  , Mead.)  Dura  meninx  crassa,  rubens,  sicca  magis 
quam  humida  et  instar  chartae  pergamenae  crepitans.  Membrana 
haec  saepenumero  in  sinibus  suis  concretiones  tenues , polyposae 
naturae  sed  facile  dissolvendas  habuit.  Vasa  omnia  cerebri  sanguinis 
adeo  plena  ut  plexus  chorokles  nigricarent.  Pulmones  nigro  san- 
guine farti,  quorum  inter  lobos  plerumque  bullae  aereae  sunt  de- 
prehensae, (Morgani,  Mead,  Sauvages).  Stomachus  glarea  viridi, 
subnigra  inundatus,  xnembranaecjue  ejus  lividis  ac  gangraenosis  dis- 
tinctae ruaculis(  Darluc  ).  Intestina  omnia  persaepe  coarctata,  sicca 
aut  gangraenosa  Jecur  pallidum,  turgidum  , solito  grandius  san- 
guinecjue  fluido  fartum;  vesicula  bilis  atrae  plena,  ( Andry  Darluc). 
Utut  haec  sunt,  tamen  inflammationis  summae  vestigia  sunt  maxime 
obvia  : membranae  encephalicae  ac  medullares  rubent;  membrana 
mucosa  pharyngis  intenssissime  inflammata  et  muco  viscido  inducta; 
eadem  viarum  aeriarum  ab  arteria  aspera  ad  ultimos  usque  bron- 
chiorum ramusculos  aeque  ac  pulmonum  parenchyma  inflammata 
mucoque  spumeo  illita;  denique  membrana  gastro  - intestinalis 
phlegmasiae  vestigia  exhibet. 

Cura.  Primum  medici,  ad  hominem  ab  animali  rabido  plaga  affec- 
tum , accersiti  negotium  est,  ut  sine  ulla  mora  vulnus  excidat,  aut 
cauterio  aliquo  probe  exurat  * aut  denique , si  id  ratio  posceret , 
partem  lesam  amputet.  Vulneris  exitio  aut  partis  commorste  ampu- 
tatio , quam  Samuel  Cooper,  ut  effic acissimum  remedium  comman- 

dat,  haud  semper  convenit,  et  nisi  in  partibus,  quae,  sicut  illustri# 
Delpech  notavit  , profundius  latiusque  dilaniatae  et  levioris  iir 
aeconomia  essent  momenti,  ut  digitus,  nasi  extremitas,  aurium 
conchae  pars  aliqua,  etiam  manus,  pes,  eo  remedio  uti  debet 
auctor.  Cum  propter  rationem  hanc  amputatio  aut  excisio  fieri  ne- 
queat aut  non  debeat,  cauteriis  vulnus  aggrediendum  est.  Antequam 
ferrum  candens,  aut  aliud  quoddam  cauterium  admoveatur,  vulnus 
diligenter  aqua  simplici  , aut  quod  melius  est,  saponata  , aceto 
dissolutione  potassae  , chlorureti  calcis , e tc. , abluendum  est;  quo 
virus  in  superficie  vulneris  adhuc  haerens  lotionis  repetita  vice  aliqua 
saltem  in  parte  auferatur;  ob  eam  quoque  rationem  sanguinis  fluxum 
sistere  festinandum  non  est.  Quod  si  vulnus  inaequale,  profundius 
fuerit  sinusve  habuerit,  dilatandum  incidendumque  est,  ut  omnia 
puncta  , ad  quae  haerere  venenum  possit , cum  lotionibus  tum  aliis 
remediis  applicandis  pateant.  Sunt , qui  parti  vulneratae  cucur- 
bitulam admovendam  censent , nisi  veneni  ablutio  absque  sanguinis 
largiori  fluxu  obtineri  possit.  Sed  haec  omnia , quamquam  mullum 
prodesse  possint,  tamen  a rabie  futura  non  liberant,  et  in  ur- 
gente destruendi  virus  necessitate  multum  persaepe  consumunt 
temp  oris. 

Itaque  vulnus  xute  mundatum , haemorrhagia  absente , probe 
inurendum  est  caustico,  aut  actuali , ferro  scilicet  candenti,  aut 
potenliali,  nempe  : acidis  mineralibus  concentratis , lapide  caustico, 
deuto-cblorureto  antimonii , nitrate  argenti  ftiso,  deuloxido  mer- 
curii, ammonio  liquido  etc.  Ferrum  candens,  quo  Veteres  semper 
in  iisdem  utebantur  vulneribus , parcioris,  nostris  temporibus,  est 
usus ; propterea  quod  combustio  ejus  naturae  partibus  tendinosis 
applicari  nequeat  et  vulneribus  profundioribus,  sinuosis  et  multos 
vasorum  nervorumque  gradiuseulorum  ramos  exhibentibus  ferrum 
adigi  periculum  esset ; praeterea  et  illud  incommodi  habeat , 
quod  et  aegrum  perterrefaciat,  quod  sedulo  fugiendum  est,  et 
crustem  inducit  tarde  lapsuram,  qua  ulterior  veneni  fors  latenti* 
destructio  impeditur. 

Cauterium  potentiale  aegrotis  minus  formidolosum  majoremque 

mali  securitatem  promittens , quam  quae  per  ignem  obtinetur , 
nostra  aetate  vulgo  in  usu  est.  Deuto-chloruretum  antimonii,  sive 
Butyrum  antimonii  ex  omnibus  cauteriis,  superius  enumeratis,  pri- 
mas obtinuit;  tum  quia  perfacile  applicatur  et  sinus  vulneris  pene- 
trat exurens  quae  adtingit  : tum  quia  crustam  inducit  cito  ca- 
dentem; unde  obtinetur  , ut  iterari  applicatio  citius  possit.  Vulneri 
rite  abluto  ac  siccato  imponitur  linamentum  butyro  antimonii 
probe  imbutum  ; partes  vicinae  sanae  a butyri  actione  linamentis 
siccis  protegi  debent.  Tertia  vel  quarta  hora  post,  crusta  reperitur 
juste  formata.  Nitras  argenti  fusus  et  acida  supra  memorata 
eodem  modo  adhibentur.  Ceterum,  quodcutnque  eligitur  caute- 
rium , quaecumque  cauterisandi  instituitur  methodus  , rei  praeci- 
puum est , ut  omnes  vulneris  partes  , omnia  etiam  puncta  , quibus 
insedit  virus,  destruantur  ; atque  in  tanti  mali  periculo  longe  praes- 
tat , ut  ajunt , paulo  nimium  comburere  quam  parum. 

Crusta  lapsa,  si  ulcus  infasti  esset  aspectus  atque  abunde  sup- 
puraturum non  videretur,  authores  secutus  , vesicans  applicarem  , 
aut  corporibus  epispasticis,  ut  : pulvere  cantharidarum,  cortice 
gnidii,  sinapi,  etc.,  aspergerem,  quo  irritatio  localis  augeatur  et 
suppuratio  fiat  copiosa,  quam  intra  justos  fines  per  4o  5o  dies 
alerem.  Hic  quoque,  suppuratione  languente,  cucurbitulae  locus 
dari  potest.  Si  aulem  forte  tardius  vocetur  medicus,  ubi  vulnus 
jam  sanatum  sit.,  nihilominus  tamen  et  sine  mora  rumpendum 
est,  eodemque  modo  ac  supra  agendum.  Praeterea  , sive  vulnere 
jam  adusto  ac  suppurante,  cum  nondum  satis  certus  est  medieus 
omne  se  virus  sustulisse,  sive  tarde  accersitus,  vulnus  incidit  sana  tum, 
continuo  sub  linguam  aegroti  diligentissime  inspiciat  atque  evolu- 
tionem vesicularum  observet;  quae  si  sint , statim  cauterio  adbibito 
destruantur,  orisque  cavum  dissolutione  salis,  aut  decocto  genistae, 
ut  suadet  Marochetti,  saepe  colluatur.  Neque  observatio  doctorurq 
Semella  et  Scbaeberd,  qui  affectionem  hanc  per  chlorinam  effi- 
caciter se  tractasse  prodiderunt,  rationi  nostrae  repugnat.  Et  qui- 
dem substantiae  istius  excitantis  miasmatumque  neutralisandorum 
virtute  praeditae,  et  forsan  virus  cujusvis  domandi  facultate  , solutio 

aquosa  extrinsecus  pro  vulnere  fovendo;  eadem  solutio  ex  dr.  3, 
saccharo  edulcorata,  quotidie  intus  data,  ut  citati  auctores  com- 
mendant , absque  dubio  ad  mali  vim  frangendam  strenus  opitulari 
debet. 

Simulat  prima  erumpentis  hydrophobiae  signa  prodeant,  reme- 
dia quaecunque  nihil  prodesse  putantur.  Ut  contra  morbos  vix 
non  sanabiles  alios  , ita  contra  Rabiem  plurima  celebrantur  me- 
dicamenta vel  inter  plebem  nota.  Quod  factum  fuisse  videtur 
propterea  , quod  qui  iisdem  sanati  putabantur,  infecti  non  essent; 
nam  certe  non  omnes  ab  eodem  cane  demorsi  rabie  corripiuntur, 
sive  quod  demorsus  dispositionem  non  habuerit , sive  ob  marsum 
per  vestes  adaclum  saliva  ad  vulnus  non  penetraverit,  sive  vero 
applicatum  sanguinis  , ope  sit  ablutum. 

In  ingenti  remediorum  numero  haec  praecipua  dantur  : opium , 
mosclius,  camphora  , assa  foetida,  ammonium,  mercurius,  radix 
plantaginis  aquaticae,  scutellaria  laterifolia,  ineloe  majalis;  prae- 
cipitatio inopinata  in  flumen  aut  mare,  aspersiones  aquae  frigidae 5 
emetica , purgantia  , sanguinis  emissio  ete  etc.  Antispasmodica 
contra  causae  effectum  nempe,  symptomatum  nerveorum  saevi- 
tiam quidquam  prodesse  puto;  quod  vero  ad  malum  erandicandum 
attinet , ea  nihil  valere.  INeque  antidotis  a pluribus  auctoribus  lau- 
datis nimis  confidendum,  quorum  efficaciae  fides  per  experimen- 
torum seriem  infracta  est. 

Considerata  nostrae  super  natura  et  sede  mali  hujusce  ratio- 
cinationis conclusione  , computatisque  felicioribus  quibusdam  mul- 
tarum curandae  Rabiei  viarum  eventibus  , haec  mihi  eradicandi- 
mali  instituenda  videtur  methodus  : Indicatio  est , ut  causae  pri- 
mae actio  compescatur,  suffocetur;  ut  effectus  ejus,  symptoma- 
tum scilicet  atrocitas  mitigetur,  tollatur;  denique  ut  vires  aegri 
labentes  sensim  sensimque  corroborentur.  Itaque  causa  praecipue 
in  fluidis  haerente  venesectioni  incumbendum,  sanguisque  largiter 
et  repetita  vice  emittendus  est  , quo  veneni  quantitas  simul  cum 
sanguine  diminuatur  atque  aegro,  sicut  observatio  docuit  , li- 
quidorum deglutiendorum  facultas  restituatur.  Interea,  ptisannae 

calefacientes  , diaphoreticae  copiose  administrandae  ; interdum  cer- 
ta dosi  antispasmodici  cujusdam  remedii  adjecta , pro  sympto- 
matum intensitate  comprimenda  ; idque  ea  ratione  , ut  et  san- 
guis residuus,  vitiatae  naturae  extendatur,  diluaturque,  simulque 
actio  ejus  lethifera  in  systema  nerveum  frangatur,  atque  eum- 
dem  salutarem  habeant  effectum  , quem  injectio  aquae  simplicis  in 
venas  hydrophoborum  aliquoties  obtinuisse  refert  illustris  Ma- 
gendie.  Interdum  purgantia  et  analeptico-tonica  alternis  vicibus 
danda , quibus  aeque  ac  per  sudorifica  , humores  depravati  ex- 
cernantur et  actio  organica  malo  communi  oppresa  ressuscitetur. 

Insuper  , paroximis  imminentibus , hirudines  pone  aures  , ad 
partem  colli  anteriorem,  sub  claviculas  admovendae  ; vesicantia 
aut  alia  quaecumque  emplastra  fortiter  irritantia  thoraci  et  inter- 
nae brachii  parti  applicanda.  Denique  omnibus  objectis,  quae  sensus 
aegri  excitent  furoremque  renovent,  procul  amotis,  diligens  cura 
hygenica  adhibeatur  necesse  est.  iEger  ab  omni  inpressione  infausta 
protegendus,  consolandus , exhilarandus  est,  cum  circumstantium 
amicorum  aspectu  et  alloquio  dulci , tum  medentis  ipsius  vultu 
sereno  suaque  in  arte  fiduciam  praeferente , nec  non  agendi  ratione 
salutis  ejus  praenuntia. 

Haec  sunt  quae,  in  genere  , de  curanda  Rabie,  eram  dicturus. 


FINIS. 


Faciilte  de  Medecine  de  Montpellier. 

Jkofesntrs. 


Messieurs  : 

DUBRUEIL,  Doyew. 
BROTJSSONNET , examinateur . 
LORlDAT. 

DELILE  , examinateur. 
LALLEMAND , 

CATZERGUES, 

UUPORTAL , 


Messjeurs  : 
DUGES, 

DELMAS. 

GOLFIN  , examinateur . 
RIBESj  Presidewf. 
RECH. 

SERRE,  suppleant. 

J.-E.  BERARD. 

RENE, 


ftgctfjfa  cn  (Bxcvcicc. 


Messieurs  : 


Messieurs  : 


YIGUIERj  examinateur. 
K.UHNHOLTZ , examinateur. 
BERTIN. 

BROUSSONNET  fils. 
DUPAU. 

TOUCHY, 

DELMAS  fils. 

YAILHE. 


FUSTER. 

BOURQUEN0D. 

FAGES. 

BATlGNEj  suppleant. 
POURCHE, 
BERTRAND. 
POUZIN, 

SAISSET  , 

ESTOR. 


La  Faculte  de  Medecine  de  Montpellier  declare  que  les  opinion® 
emises  dans  les  Dissertations  qui  lui  sont  presentees,  doivent  etre 
considerees  comme  propres  a leurs  auteurs,  qu’elle  n’entend  leur 
donner  aucune  approbation  ni  improbation. 


